
	1.
	Noteikumu projekts
 Izdoti saskaņā ar Profesionālās izglītības likuma 7. panta 15.6  punktu
	Iebildums
Ministru kabineta noteikumu projektā "Iekšlietu ministrijas sistēmas koledžu finansēšanas noteikumi" (turpmāk – projekts) ietvertajā norādē, uz kāda likuma pamata projekts sagatavots, norādīts Profesionālās izglītības likuma 7. panta 15.6 punkts, kas noteic, ka Ministru kabinets nosaka Iekšlietu ministrijas sistēmā esošo koledžu un tajās studējošo pašpārvaldes finansēšanas un akadēmiskā personāla (izņemot amatpersonas ar speciālajām dienesta pakāpēm) atlīdzības paredzēšanas kārtību.
Vēršam uzmanību uz to, ka Ministru kabinets ārējo normatīvo aktu var izdot tikai tādā gadījumā, ja likumdevējs likumā formulējis pilnvarojumu šāda akta izdošanai un noteicis pilnvarojuma robežas (skat. Satversmes tiesas 2017. gada 29. jūnija sprieduma lietā Nr. 2016-23-03 16. punktu). Turklāt Ministru kabineta noteikumu saturam jāatbilst likumdevēja noteiktajam pilnvarojumam Ministru kabinetam.
Jēdziens "kārtība" nozīmē norises īstenošanas veidu vai darbības organizāciju (skat., piemēram, Satversmes tiesas 2012. gada 2. maija sprieduma lietā Nr. 2011-17-03 13.3. apakšpunktu). Atsevišķos gadījumos Ministru kabineta noteikumu saturu var veidot arī materiālās normas, taču tām jābūt pieņemtām, pamatojoties uz nepārprotamu likumdevēja pilnvarojumu (skat., piemēram, Satversmes tiesas 2018. gada 18. oktobra sprieduma lietā Nr. 2017-33-03 14. punktu).
No Profesionālās izglītības likuma 7. panta 15.6 punktā noteiktā pilnvarojuma Ministru kabinetam neizriet tiesības projektā paredzēt materiālās tiesību normas (piemēram, projekta 3. punktā noteiktos koledžu finanšu resursu veidus, projekta 6. punktā noteiktos nosacījumus, projekta 8. punktā noteiktos studējošo pašpārvaldes finanšu resursu veidus (t.sk., minimālo finansējuma apmēru, kāds paredzams pasākumu finansēšanai), projekta 10. punktā noteikto akadēmiskā personāla mēnešalgas apmēru, projekta 11. punktā noteiktos pedagoga individuālā vērtējuma kritērijus u.tml.).

Papildus vēršam uzmanību uz to, ka no projekta sākotnējās ietekmes (ex-ante) novērtējuma ziņojuma (turpmāk – anotācija) 1.3. apakšsadaļas 2. punktā ietvertās informācijas izriet, ka var nepiemērot Profesionālās izglītības likuma 20.1 panta astoto daļu, kas paredz, ka studējošo pašpārvaldi no koledžas budžeta finansē apmērā, kas nav mazāks par vienu divsimto daļu no koledžas gada budžeta studiju procesa nodrošināšanai paredzētās daļas. Proti, likuma "Grozījumi Profesionālās izglītības likumā" (Latvijas Republikas Saeimas reģ. Nr. 1241/Lp13) anotācijā ir norādīts, ka "no Augstskolu likuma uz Profesionālās izglītības likumu tiek pārnestas nomas par koledžas direktoru un studējošajiem, tai skaitā par studējošo pašpārvaldes tiesībām, saglabājot Augstskolu likumā noteikto regulējumu". Vienlaikus Profesionālās izglītības likuma 7. pants papildināts ar 15.6 punktu, uz kura pamata Ministru kabinets sagatavo un saskaņā ar pārejas noteikumu 48. punktu līdz 2023. gada 30. septembrim izdod Ministru kabineta noteikumus par Iekšlietu ministrijas sistēmā esošo koledžu un tajās studējošo pašpārvaldes finansēšanas un akadēmiskā personāla (izņemot amatpersonas ar speciālajām dienesta pakāpēm) atlīdzības noteikšanas kārtību. Tādējādi pats likumdevējs jau ir paredzējis, ka Iekšlietu ministrijas sistēmas koledžās Ministru kabinets var noteikt citu studējošo pašpārvaldes finansēšanu kārtību, kas ir izņēmums no vispārējas kārtības.
Vēršam uzmanību uz to, ka Profesionālās izglītības likuma 7. panta 15.6 punktā nav pilnvarojums Ministru kabinetam noteikt materiālās tiesību normas, piemēram, tādas, kas varētu noteikt citādāku regulējumu nekā Profesionālās izglītības likuma 20.1 panta astotajā daļā, tādēļ projektā nevar paredzēt citu regulējumu.
Ievērojot minēto, lūdzam precizēt projektā paredzēto regulējumu, jo pašreizējā redakcijā tas neatbilst Profesionālās izglītības likuma 7. panta 15.6 punktā noteiktajam pilnvarojumam Ministru kabinetam.
Atbilstoši minētajam lūdzam arī precizēt anotācijā ietverto informāciju.

 
Piedāvātā redakcija
-
	Ilze Māliņa (TM)

	2.
	Noteikumu projekts
1. Noteikumi nosaka Iekšlietu ministrijas sistēmā esošo koledžu (turpmāk – koledža):
	Priekšlikums
Vēršam uzmanību uz to, ka Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 100. punkts noteic, ka Ministru kabineta noteikumu projekta pirmajā punktā secīgi raksta vārdus "noteikumi nosaka" un likumā noteikto pilnvarojumu Ministru kabinetam. Ievērojot minēto, lūdzam precizēt projekta 1. punktu atbilstoši Profesionālās izglītības likuma 7. panta 15.6 punktā noteiktajam pilnvarojumam Ministru kabinetam.
 
Piedāvātā redakcija
-
	Ilze Māliņa (TM)

	3.
	Anotācija (ex-ante)
1.1. Pamatojums
	Priekšlikums
Ievērojot, ka likumos ir panti, lūdzam precizēt anotācijas 1.1. apakšsadaļā ietverto informāciju, norādot korektas attiecīgo likumu vienības.

